“สธ.” จ่อปลดล็อก “แล็บทั่วไป” ตรวจหา “ฝีดาษลิง”
สธ.เตรียมปลดล็อกให้ห้องแล็บระดับ 2 หรือแล็บทั่วไปสามารถตรวจหาเชื้อโรค “ฝีดาษลิง” ได้ ผลักดันให้สามารถตรวจเชื้อได้มากและตรวจพบได้มากขึ้น
สธ.เตรียมปลดล็อกให้ห้องแล็บระดับ 2 หรือแล็บทั่วไปสามารถตรวจหาเชื้อโรค “ฝีดาษลิง” ได้ ผลักดันให้สามารถตรวจเชื้อได้มากและตรวจพบได้มากขึ้น
27 ก.ค. 2565

นายสาธิต ปิตุเตชะ รมช.สาธารณสุข กล่าวถึงกรณีกรมวิทยาศาสตร์การแพทย์เตรียมเสนอให้ลงนามในประกาศปลดล็อกให้ห้องแล็บระดับ 2 หรือแล็บทั่วไปสามารถตรวจหาเชื้อโรคฝีดาษวานรได้ โดยเพิ่มมาตรการความปลอดภัย หรือเรียกว่า ระดับ 2+ เพื่อให้อยู่ในมาตรฐาน เพราะเชื้อฝีดาษวานรมีความเฉพาะเจาะจง และต้องใช้เทคนิคมากขึ้น
“ช่วงบ่ายวันนี้ ผมจะเซ็นยกระดับให้แล็บระดับ 2 สามารถตรวจหาเชื้อฝีดาษวานรได้” นายสาธิต กล่าว
รมช.สาธารณสุข ยืนยันว่า ขณะนี้ไทยพบผู้ติดเชื้อฝีดาษวานรอย่างเป็นทางการเพียงรายเดียวคือ ชายชาวไนจีเรีย ส่วนชายชาวไทยที่ปรากฏเป็นข่าวนั้นจะต้องรอผลการยืนยันก่อน ซึ่งเกี่ยวข้องกับที่จะลงนามประกาศฉบับนี้ เพื่อให้แล็บทั่วไปสามารถตรวจหาเชื้อฝีดาษวานรได้ เพราะสมัยก่อนแล็บที่ตรวจได้มีแค่ในโรงพยาบาลขนาดใหญ่ และแล็บของกรมวิทยาศาสตร์การแพทย์ เมื่อเราสามารถรับรองให้เอกชนมากขึ้นก็จะสามารถตรวจเชื้อได้มากและตรวจพบได้มากขึ้น